**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 12. 12. 2014

**NÁVRH**

**na predaj stavby súpisné číslo 3235, situovanej na pozemku parc.č. 1948 v k.ú. Petržalka, vedenej na LV č.3302**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

Mgr. Ing. Ján Keselý

riaditeľ odboru investičných činností,

správy majetku a verejného obstarávania

Úradu Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

december 2014

N á v r h u z n e s e n i a

UZNESENIE č. ....... / 2014

Zastupiteľstvo Bratislavského samosprávneho kraja po prerokovaní materiálu

**s ch v a ľ u j e**

* **predaj** nehnuteľného majetku, stavby súpisné číslo 3235 - budova pre školstvo, situovanej na parcele č. 1948, k. ú. Petržalka, okres Bratislava V, obec BA-m. č. Petržalka, vedenej na LV č. 3302, ako prípad hodný osobitného zreteľa podľa ustanovenia § 9a ods.8 písm. e) zákona č. 446/2001 Z. z. o majetku vyšších územných celkov v znení neskorších zmien a doplnkov, kupujúcemu:

Mestská časť Bratislava – Petržalka, za symbolickú cenu 1,- €,

**s podmienkami:**

* kupujúci podpíše kúpnu zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote kupujúci kúpnu zmluvu nepodpíše, uznesenie stráca platnosť,
* kupujúci uhradí kúpnu cenu do 15 dní od podpísania kúpnej zmluvy obidvoma zmluvnými stranami.

**D ô v o d o v á s p r á v a**

Budova, ktorej prevod je predmetom predkladaného návrhu sa nachádza v katastrálnom území Bratislava Petržalka, je výlučným vlastníctvom Bratislavského samosprávneho kraja.

Pozemok na ktorom je stavba situovaná, parcela č. 1948 o výmere 3206 m2, zastavané plochy a nádvoria, vedený na LV č. 1748 je výlučným vlastníctvom Hlavného mesta SR Bratislava, Primaciálne námestie 1, 814 99 Bratislava.

Nehnuteľnosť je pôvodne materská škôlka, ktorá bola v  r.1993 zrekonštruovaná na prevádzku Strednej odbornej školy Znievska 4.

Uznesením Zastupiteľstva Bratislavského samosprávneho kraja č. 62/2010 zo dňa 1.10.2010 bola schválená prebytočnosť predmetnej nehnuteľnosti a zároveň bol schválený predaj spôsobom obchodnej verejnej súťaže. Napriek opakovaným kolám obchodnej verejnej súťaže sa nepodarilo budovu odpredať.

Budova ako dlhodobo nevyužívaná a neudržiavaná sa stala „domovom“ asociálnych živlov, ktorá skutočnosť tiež prispela k jej devastácii a pravdepodobne i požiaru v r. 2011 v centrálnej časti objektu, ktorý spôsobil nenapraviteľnú  a rozsiahlu devastáciu celého objektu.

Mestská časť Bratislava – Petržalka, Kutlíkova 17,  852 12 Bratislava v zastúpení p. starostu Vladimíra Bajana, žiadosťou zo dňa 16.9.2014 požiadala Bratislavský samosprávny kraj o odkúpenie uvedeného objektu. Svoj záujem v žiadosti odôvodnila nedostatkom voľných miest v materských školách nachádzajúcich sa na území mestskej časti kde v prípade schválenia uvedeného predaja plánuje objekt zbúrať, pre jeho značnú devastáciu a nemožnosť využívania v súčasnom stave a na jeho mieste postaviť nový objekt materskej školy. Zároveň Mestská časť Petržalka požiadala primátora hlavného mesta o zverenie pozemku pod dotknutou stavbou do správy Mestskej časti.

Podľa predbežného výpočtu, predloženého oddelením investičných činností Úradu BSK na podklade znaleckého výpočtu sú celkové náklady na asanáciu stanovené vo výške 174 175,- €, V cene je zahrnuté zbúranie jednotlivých pavilónov do úrovne terénu, naloženie sute na dopravné prostriedky a odvoz na skládku stavebného odpadu, vrátane poplatku na uloženie sute.

**Osobitný zreteľ v zmysle cit. zákonných ustanovení preukazujeme všeobecným záujmom-**

* zrejmá devastácia objektu, ktorý je neupotrebiteľný
* pretrvávanie tohto stavu  je nehospodárne nakladanie s majetkom BSK,
* stavbu už nie je možné bez asanácie využívať,
* výška nákladov potrebných na asanáciu budovy a  novú stavbu.
* stále narastajúci dopyt verejnosti o zvýšenie kapacity materských škôl, ktorých je v súčasnosti nesporne nedostatok.

Záverom uvádzame, že Bratislavský samosprávny kraj vynaložil v r. 2014 náklady na budovu spolu vo výške 5 127,92- €, ktoré pozostávajú z dane  nehnuteľnosti ( 4 098,- €), zrážkovej vody ( 929,92 €) a drobných opráv (100,- €)

**Stanoviská komisií Zastupiteľstva BSK**

**Bod: „Návrh na predaj stavby súpisné číslo 3235, situovanej na pozemku parc. č. 1948 v k. ú. Petržalka, vedenej na LV č. 3302**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Materiál nebol prerokovaný | Prítomní  Za  Proti  Zdržal  sa  Nehlasoval | . |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia regionálneho rozvoja, územného plánovania a životného prostredia | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia európskych záležitostí, regionálnej spolupráce  a cestovného ruchu | Materiál nebol prerokovaný. | Prítomní  Za  Proti  Zdržal sa  Neprítomní pri hlasovaní |  |  |
| Komisia školstva, športu a mládeže | Materiál nebol prerokovaný | Prítomní  Za  Proti  Zdržal sa |  |  |
| Finančná komisia | Materiál bol prerokovaný Finančná komisia odporúča uvedený materiál predložiť na rokovanie Z BSK a schváliť navrhované uznesenie. | Prítomní    6  Za     6  Proti    0  Zdržal sa  0 |  |  |
| Komisia  majetku, investícií a verejného obstarávania | Materiál bol prerokovaný Komisia majetku, investícií a verejného obstarávania odporúča uvedený materiál predložiť na rokovanie Z BSK a schváliť navrhované uznesenie. | Prítomní   5  Za    5  Proti  0  Zdržal sa  0 |  |  |