**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

12. decembra 2014

**Návrh**

**na schválenie prenájmu objektu na Kľukatej ulici v Bratislave, súpisné č. 1658, vo vlastníctve Bratislavského samosprávneho kraja, vedeného na LV č. 2983**

**v k. ú. Ružinov a priľahlého pozemku**

Materiál predkladá: Materiál obsahuje:

PhDr. Gabriella Németh1. Návrh uznesenia

podpredsedníčka Bratislavského 2. Dôvodovú správu

samosprávneho kraja 3. Popis projektu

4. Stanoviská komisií

5. Prílohy

Zodpovedná:

Mgr. Barbora Lukáčová

riaditeľka odboru stratégie, územného rozvoja a riadenia projektov

Spracovatelia:

Mgr. Barbora Lukáčová, riaditeľka odboru stratégie, územného rozvoja a riadenia projektov

Mgr. Martin Hakel, BA, vedúci oddelenia stratégie a územného rozvoja

Mgr. Zuzana Hradská Lacková, referentka oddelenia stratégie a územného rozvoja

JUDr. Matúš Šaray, vedúci oddelenia právneho

Mgr. Viliam Náčiniak, referent právneho oddelenia

Mgr. Michaela Šopová, riaditeľka odboru sociálnych vecí

Bratislava

December 2014

N á v r h u z n e s e n i a

**UZNESENIE č. ........ / 2014**

zo dňa 12. 12. 2014

Zastupiteľstvo Bratislavského samosprávneho kraja po prerokovaní materiálu

**A. s c h v a ľ u j e**

ako **prípad hodný osobitného zreteľa** v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov **nájom** nehnuteľného majetku - stavby - zariadenie pestúnskej starostlivosti Kľukatá 36, súpisné č. 1658, ktorá sa nachádza na parcele č. 3025/4, zapísanej na liste vlastníctva č. 2983, ktorý vedie Katastrálny úrad v Bratislave, Správa katastra pre Hlavné mesto SR Bratislavu, katastrálne územie Ružinov a priľahlého pozemku – ostatné plochy, ktorý sa nachádza na parcele č. 3025/1, zapísanej na liste vlastníctva č. 2983, ktorý vedie Katastrálny úrad v Bratislave, Správa katastra pre Hlavné mesto SR Bratislavu, katastrálne územie Ružinov pre nájomcu **občianske združenie DOMOV – DÚHA, Pavlovova 5, 821 08 Bratislava** za účelom prenájmu objektu z dôvodu realizácie projektu zabezpečenia prevádzky Bezpečného ženského domu a poskytovania služieb ženám ohrozeným násilím alebo zažívajúcim násilie a ich deťom

**s podmienkami:**

* nájom dohodnutý na 6 rokov s účinnosťou od 31.07.2015
* účel nájmu: zabezpečenie prevádzky Bezpečného ženského domu a poskytovanie služieb ženám ohrozeným násilím alebo zažívajúcim násilie a ich deťom
* nájomca platí nájomné vo výške 1 EUR (s DPH)/rok a daň z nehnuteľnosti
* povinnosti nájomcu voči prenajímateľovi a prenajímanému majetku: bezodkladne ohlásiť zistené závady oddeleniu investičných činností BSK, ktoré po ich odbornom posúdení zabezpečí potrebné opravy na náklady BSK
* nájomca znáša náklady súvisiace s obvyklým užívaním objektu
* povinnosti nájomcu voči Správcovi programu (Úrad vlády SR): zabezpečiť súčinnosť pri kontrole na mieste počas obdobia realizácie projektu a následnej udržateľnosti projektu v zmysle pravidiel Nórskeho finančného mechanizmu 2009-2014.

**B. ukladá**

riaditeľovi Úradu Bratislavského samosprávneho kraja:

zabezpečiť podpis zmluvy o prenájme

Termín: 31.03.2015

**D ô v o d o v á s p r á v a**

Bratislavský samosprávny kraj (ďalej len „BSK“) uspel pri uchádzaní sa o finančné prostriedky na realizáciu projektu „Bezpečný ženský dom“ (ďalej len „BŽD“) v rámci Nórskeho finančného mechanizmu 2009-2014, program SK 09 Domáce a rodovo podmienené násilie. Projektový grant BSK ako **Partnera č. 1** predstavuje sumu max.**198 963 EUR**, pri **spolufinancovaní** BSK vo výške **35 112 EUR**. Cieľom podporeného projektu je zriadenie BŽD v Ružinove - Prievoz (BA II.) (v spolupráci s občianskym združením DOMOV-DÚHA – **Prijímateľom** projektu) a skvalitnenie bytového štandardu obytných jednotiek a príslušenstva BŽD v Petržalke (BA V.), ktoré zabezpečí občianske združenie Brána do života – **Partner č. 2.** Uvedené zariadenia budú poskytovať pomoc, podporu a služby ženám ohrozeným násilím alebo zažívajúce násilie. Pomoc bude poskytnutá aj ich deťom. Projekt tak reaguje na potrebu vzniku i rozšírenia špecializovaných bezpečných ženských domov, ako aj zvýšenia kapacity existujúcich podporných špecializovaných služieb pre ženy a deti zažívajúce násilie.

Občianske združenie DOMOV-DÚHA funguje ako poskytovateľ sociálnej služby vedený na BSK v Registri poskytovateľov sociálnych služieb. Uvedený subjekt má dlhoročné skúsenosti s prácou so ženami, na ktorých je páchané násilie a ich deťmi a prevádzkuje krízové stredisko, ktorého cieľom je poskytnúť azyl a plnohodnotnú všestrannú starostlivosť ľuďom, ktorí sa ocitli v nepriaznivej životnej situácii. Vznik a následné zriadenie krízového strediska iniciovala Linka detskej istoty pri Slovenskom výbore pre Unicef ako potrebu, ktorá vyplynula z práce v dištančnom a sociálno-právnom poradenstve. V súlade so zákonom č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov vykonáva opatrenia sociálnoprávnej ochrany detí a sociálnej kurately zamerané na pomoc deťom a ich rodičom (prevažne matkám), u ktorých je ohrozený život alebo zdravie aj z dôvodu, že sú vystavení násiliu zo strany blízkej osoby žijúcej v spoločnej domácnosti. OZ DOMOV - DÚHA poskytuje v prvom rade krízovú intervenciu, nevyhnutné zaopatrenie – ubytovanie, strava, ošatenie, ďalej výchovnú starostlivosť, sociálne, psychologické a čiastočne i právne poradenstvo, sociálnu asistenciu a psychoterapiu. Zabezpečujeme zdravotnú starostlivosť, vzdelávanie a vhodné vyplnenie voľného času deťom v krízovom stredisku. Dĺžka pobytu klientov je 6 mesiacov, v odôvodnených prípadoch až 1 rok. V máji v roku 2007 OZ DOMOV - DÚHA svoje služby rozšírilo o ambulantnú formu práce, poskytuje sociálne a psychologické poradenstvo aj klientom mimo krízového strediska v rámci projektu „Prevencia násilia“.

Návrh zámeru rekonštrukcie a zriadenia Bezpečného ženského domu v partnerstve s občianskym združením DOMOV-DÚHA, Pavlovova 5, 821 08 Bratislava, IČO 308 548 65 na území Bratislavského samosprávneho kraja **bol schválený Uznesením Zastupiteľstva BSK 28/2013** zo dňa 19.04.2013 a vstup BSK do projektu ako partnera **Uznesením č. 41/2013** zo dňa 21.06.2013. Zároveň Zastupiteľstvo BSK v posledne citovanom uznesení uložilo riaditeľovi Úradu BSK povinnosť **pripraviť a predložiť návrh nájomnej zmluvy** o prenájme objektu na Kľukatej ulici č. 36, Bratislava, občianskemu združeniu DOMOV-DÚHA, Pavlovova 5, 821 08 Bratislava na schválenie Zastupiteľstvu Bratislavského samosprávneho kraja s termínom do ukončenia rekonštrukcie objektu.

Po schválení žiadosti Úradom vlády Slovenskej republiky o projekt, DOMOV - DÚHA obdržal ponuku na poskytnutie grantu a list, v ktorom bol ako Prijímateľ vyzvaný na predloženie príloh, napr. podpísané Partnerské dohody, ktoré sú prílohou Projektovej zmluvy. Pre realizáciu projektu je potrebné uzatvoriť Projektovú zmluvu s Úradom vlády Slovenskej republiky, ktorý je správcom programu a Partnerskú dohodu s občianskym združením DOMOV – DÚHA a Občianskym združením Brána do života.

Krízové centrum Brána do života bolo založené v roku 2001 ako jedno z prvých zariadení tohto druhu na Slovensku. Poskytuje azylové ubytovanie obetiam domáceho násilia – ženám a matkám s deťmi. Poskytuje tiež sociálno-právne poradenstvo, psychologickú činnosť a pracuje s detským klientom.

V súlade s uvedeným bol začatý proces pripomienkovania Partnerskej dohody. Pre uzatvorenie Partnerskej dohody je nevyhnutnou podmienkou uzatvorenie nájomnej zmluvy na objekt na Kľukatej ul. č. 36 v Bratislave, súpisné č. 1658. V zmysle pripravovanej partnerskej dohody sa Prijímateľ zaväzuje uzatvoriť s občianskym združením DOMOV – DÚHA nájomnú zmluvu na predmetnú nehnuteľnosť, a to najmenej na dobu udržateľnosti projektu (to predstavuje 6 rokov) a za takých ekonomických podmienok, aby bola možná udržateľnosť projektu. Nájomná zmluva nadobúda účinnosť dňom 31.07.2015, čo je podľa Partnerskej dohody hraničný termín pre ukončenie rekonštrukcie objektu a jeho protokolárne odovzdanie.

Úlohou BSK v projekte bude zrealizovať rekonštrukciu objektu na Kľukatej ul. č. 36, k. ú. Bratislava - Ružinov pre potreby vytvorenia priestorov pre Bezpečný ženský dom a následne ich v termíne do 31.07.2015 odovzdať do prenájmu Prijímateľovi projektu - občianskemu združeniu DOMOV-DÚHA.

Odovzdanie zrekonštruovaného objektu do prevádzky občianskemu združeniu DOMOV-DÚHA je zároveň v súlade s Uznesením Z BSK č. 41/2013 písmeno B.2., Zabezpečiť udržateľnosť projektu v zmysle pravidiel poskytovateľa nenávratného finančného príspevku v súlade s výzvou na predkladanie žiadostí o projekt (kód výzvy: DGBV01) a Príručkou pre žiadateľa (Verzia 1.0 kapitola 6.4 Zabezpečenie). Všetky podrobnosti týkajúce sa prevádzky objektu budú špecifikované v príslušnej nájomnej zmluve.

V zmysle ustanovenia § 9a ods. 1 až 3 a ods. 5 až 7 zák. č. 446/2001 Z.z. o majetku vyšších územných celkov v spojitosti s § 9 Zásad hospodárenia a nakladania s majetkom Bratislavského samosprávneho kraja, je pre prenechanie majetku samosprávneho kraja do nájmu potrebné uskutočnenie obchodnej verejnej súťaže. **Vzhľadom na charakter projektu, kedy má objekt využívať konkrétny partner, nie je možné postupovať prostredníctvom vyhlásenia obchodnej verejnej súťaže.**

**Z dôvodov uvedených vyššie a s prihliadnutím na to, že ide o verejný záujem samosprávneho kraja, je nájom predmetného nehnuteľného majetku nutné schváliť ako prípad hodný osobitného zreteľa v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov.**

Prílohy:

1. Fotodokumentácia súčasného stavu

2. Výpis z listu vlastníctva č. 2983

3. Informatívna kópia z mapy

**Popis projektu**

**Názov projektu**: Bezpečný ženský dom

**Aktivity BSK**:

* Rekonštrukcia objektu (rodinného domu), ktorý sa nachádza na pozemku parc. č. 3025/4 k. ú. Bratislava – Ružinov
* Zabezpečenie udržateľnosti projektu v zmysle pravidiel Nórskeho finančného mechanizmu 2009-2014

**Relevantné cieľové skupiny:**

Ženy ohrozené násilím alebo zažívajúce násilie a/alebo ich deti.

**Výstup projektu:**

Zriadenie BŽD v Ružinove za účelom poskytovania služieb pre ženy ohrozené násilím alebo zažívajúce násilie a/alebo ich deti.

**Rozpočet (celkové oprávnené výdavky - COV) projektu BSK (Partnera 1):** 234 075 EUR

**Spolufinancovanie BSK (Partnera 1):** 35 112 EUR, t.j. 5,48 % z COV

**Zdroj podpory:** Nórsky finančný mechanizmus 2009-2014

**Trvanie projektu:** po podpise projektovej zmluvy – apríl 2016

**Zodpovedný za prípravu projektu:** Odbor stratégie, územného rozvoja a riadenia projektov