**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

**12. decembra 2014**

**Správa**

**o rozpočtovom hospodárení Bratislavského samosprávneho kraja za obdobie**

**od 1.1.2014 do 30.9.2014**

Materiál predkladá: Materiál obsahuje:

**RNDr. Martin Zaťovič** 1. Dôvodová správa

podpredseda BSK 2. Návrh uznesenia

3. Správa o rozpočtovom hospodárení...

4. Stanoviská komisií Z BSK

Zodpovedný:

**Ing. Marián Múdry**

riaditeľ odboru financií

Spracovatelia:

**Ing. Veronika Bódiová**

vedúca oddelenia rozpočtu

**Bc. Renáta Pipašová**

referent oddelenia rozpočtu

**Bratislava**

**December 2014**

N á v r h u z n e s e n i a

**UZNESENIE č. .. / 2014**

zo dňa 12.12. 2014

Zastupiteľstvo Bratislavského samosprávneho kraja po prerokovaní materiálu

**berie na vedomie**

správu o rozpočtovom hospodárení Bratislavského samosprávneho kraja za obdobie od 1.1.2014 do 30.9.2014

|  |  |
| --- | --- |
| **Ukazovateľ** | **Plnenie/ Čerpanie**  **k 30.9.2014** |
| Bežné príjmy | 91 617 690,22 € |
| Bežné výdavky | 72 028 419,98 € |
| **Bilancia bežného rozpočtu** | **19 589 270,24 €** |
| Kapitálové príjmy | 1 284 753,26 € |
| Kapitálové výdavky | 709 260,38 € |
| **Bilancia kapitálového rozpočtu** | **575 492,88 €** |
| **Bilancia bežného a kapitálového rozpočtu** | **20 164 763,12 €** |
| Príjmové finančné operácie | 677 296,08 € |
| Výdavkové finančné operácie | 1 305 618,01 € |
| **Bilancia finančných operácií** | **-628 321,93 €** |
| Príjmy a príjmové finančné operácie | 93 579 739,56 € |
| Výdavky a výdavkové finančné operácie | 74 043 298,37 € |
| **Bilancia rozpočtu vrátane finančných operácií** | **19 536 441,19 €** |

**Dôvodová správa**

Správa o rozpočtovom hospodárení BSK za obdobie od 1. 1. 2014 do 30.9.2014 je dokument, predkladaný na rokovanie zastupiteľstva ako informácia o skutočnom stave rozpočtu,  nakladaní a dodržiavaní základných princípov efektívneho hospodárenia s  finančnými prostriedkami Bratislavského samosprávneho kraja v  zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, s dodržiavaním základných princípov efektívneho hospodárenia a vynakladania finančných prostriedkov.

Predkladaná správa obsahuje na jednej strane prehľad plnenia rozpočtovaných príjmov a na strane druhej prehľad čerpania rozpočtovaných výdavkov. Je tvorená tabuľkami, ktoré obsahujú údaje zo schváleného rozpočtu na rok 2014, ďalej komparatívnu bázu (zmenený rozpočet k  30.9.2014) a skutočné čiastky plnenia príjmov a čerpania výdavkov, porovnávané v pomere k zmenenému rozpočtu.

**Rozpočet BSK bol schválený** Zastupiteľstvom BSK v 21. februára 2014 uznesením č. 15/2014 ako vyrovnaný v príjmovej aj výdavkovej časti **vo výške** **124 797 196,38 €**. Do sledovaného obdobia bol rozpočtovými opatreniami rozpočet upravený **o 249 867,53€,** **čím dosiahol** v príjmovej aj výdavkovej časti **objem 124 547 328,85 €,** čo predstavuje **zníženie o 0,20 % oproti schválenému rozpočtu.**

**Príjmy a príjmové finančné operácie rozpočtu BSK k  30.9.2014** dosiahli plnenie vo výške

**93 579 739,56 €,**  čo je **plnenie na 75,14% k upravenému rozpočtu.**

**V rámci celkových príjmov** rozpočtu BSK, t. z. vrátane príjmových finančných operácii dosiahli **k 30.9.2014**:

* **daňové príjmy** objem vo výške **57 083 947, €,** čo predstavuje **plnenie ročného upraveného rozpočtu 82,27% a 61%**-ný podiel na celkových príjmoch,
* **nedaňové príjmy** objem vo výške  **3 830 453,23 €,** čo predstavuje plnenie plánu na **74,91%**  a **4,09%-**ný podiel na celkových príjmoch, **bežné nedaňové príjmy** dosiahli objem **3 820 230,23 €** a**kapitálové nedaňové príjmy** sa skutočne naplnili vo výške **10 223,00 €,**
* účelové **granty a transfery** objem vo výške **31 988 042,79 €, čím naplnili plán na 70,16% a**na celkových príjmochtvoria **34,18%-ný podiel**. **Bežné granty a transfery** boli naplnené vo výške **30 713 512,53 € a kapitálové granty a transfery** vo výške **1 274 530,26 €,**
* **príjmové finančné operácie** objem vo výške **677 296,08 €, a tak plnenie plánu bolo na 15,17%** a na celkových príjmoch tvoria **0,72%-ný podiel.**

**Výdavky a výdavkové finančné operácie sa k 30.9.2014** skutočne čerpali v celkovom objeme **74 043 298,37 €,** čo je **čerpanie na 59,45% plánu.**

**V rámci celkových výdavkoch rozpočtu BSK,** t. z. vrátane výdavkových finančných operácii **dosiahli k 30.9.2014:**

* **bežné výdavky** výšku čerpania **72 028 419,98 €,** čo je čerpanie rozpočtu na **65,40 %.**

Bežné výdavky tvoria **97,28%-ný** podiel **z** celkových výdavkov.

* **kapitálové výdavky** objem vo výške **709 260,38 €,** čo predstavuje čerpaniena **5,58 % a** podiel na celkových výdavkoch **0,11%,**
* **výdavkové finančné operácie** skutočné čerpanie vo výške **1 305 618,01 €,** čo je **čerpanie na 76,98% a  podiel na celkových výdavkoch dosiahli vo výške 1,76%.** Týkali sa splátok istín úverov z komerčných bánk (EIB, OTP a Komerční banka).

***Hospodárenie Bratislavského samosprávneho kraja k 30.9.2014 skončilo s prebytkom vo výške 19 536 441,19 €.***