**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

12.12.2014

**NÁVRH**

**Východiská pre spracovanie strednodobej stratégie rozvoja cestovného ruchu v Bratislavskom kraji pre roky 2015 - 2020**

:

Materiál predkladá: Materiál obsahuje:

Ing. Tatiana Mikušová, poslankyňa BSK 1. Návrh uznesenia

Predsedníčka komisie EZ,RS a CR 2. Dôvodová správa

3. Východiská pre.....

4. Prílohy

5. Stanoviská komisií

Zodpovedná:

Ing. Tatiana Mikušová, poslankyňa BSK

Predsedníčka komisie EZ,RS a CR

Spracovatelia:

Odborná pracovná skupina Turizmus

V bratislavskom regióne (viď členovia v materiáli)

Návrh uznesenia

**UZNESENIE č. ........... / 2014**

zo dňa 12. 12. 2014

Zastupiteľstvo Bratislavského samosprávneho kraja po prerokovaní materiálu

1. **schvaľuje**

Východiská pre spracovanie strednodobej stratégie rozvoja cestovného ruchu v Bratislavskom kraji pre roky 2015 - 2020

1. **ukladá**

riaditeľovi Úradu Bratislavského samosprávneho kraja:

**B.1.**zabezpečiť vypracovanie „Strednodobej stratégie rozvoja cestovného ruchu v Bratislavskom kraji pre roky 2015 - 2020“

Termín: 30.9.2015

**B.2.** predložiť „Strednodobej stratégie rozvoja cestovného ruchu v Bratislavskom kraji pre roky 2015 - 2020“ na rokovanie Zastupiteľstva BSK

Termín: 30.12.2015

**D ô v o d o v á s p r á v a**

Zastupiteľstvo Bratislavského samosprávneho kraja (ďalej len „BSK“) na svojom rokovaní dňa 20.3.2014 uložilo riaditeľovi Úradu BSK svojim uznesením č. 25/2014 vypracovať Stratégiu rozvoja Cestovného ruchu na roky 2015 – 2020.

Z predmetnej diskusie v zastupiteľstve vzišla požiadavka, aby sa Stratégia pre oblasť cestovného ruchu spracovávala na základe potrieb a podnetov priamo z regiónu a vlastnými personálnymi kapacitami Úradu BSK. Na základe toho bola riaditeľom úradu BSK vytvorená odborná pracovná skupina Turizmus v bratislavskom regióne, pod vedením Ing. Tatiany Mikušovej, predsedníčky vecne príslušnej Komisie EZ,RS a CR, ktorej cieľom bolo spoločnými odbornými silami vytvoriť „Zadanie pre tvorbu strednodobej stratégie pre oblasť CR“.

Výsledok spolupráce vyššie uvedenej skupiny - **Východiská pre tvorbu strednodobej stratégie** **rozvoja CR v Bratislavskom kraji pre roky 2015-2020** má ambíciu definovať potreby a očakávania stakeholderov v regióne, identifikovať pozície a úlohy jednotlivých úrovní samosprávy, organizácií, združení ako aj  producentov a poskytovateľov služieb v cestovnom ruchu. Zároveň ponúka riešenie pre komplexný proces rozvoja cestovného ruchu a manažovania destinácie - od vytvárania systémových podmienok cez definovanie hlavných tém a tvorbu konkurencieschopných produktov, až po manažment destinácie a jej marketing navonok.

Pozícia regionálnej samosprávy je v tomto procese kľúčová, VÚC je koordinátorom strategických procesov rozvoja a tvorcom systémových podmienok pre cestovný ruch, tak aby bol zabezpečený jeho  rozvoj a udržateľnosť. Zároveň Úrad BSK ako aj KOCR vystupujú ako akcelerátory rozvoja turizmu v území, a to prostredníctvom nových projektových zámerov, ktoré sa budú uchádzať o podporu predovšetkým v Programe cezhraničnej spolupráce Slovenská republika – Rakúsko 2014 – 2020 a Programe cezhraničnej spolupráce Maďarsko – Slovenská republika 2014 – 2020.

Samotná príprava a tvorba strednodobej stratégie rozvoja CR bude po schválení „Východiská pre tvorbu strednodobej stratégie pre oblasť CR“ následne spracovávaná v priebehu roka 2015 tak, ako je definované v dokumente, tj. prevažne vlastnými odbornými silami zainteresovaných úrovní a stakeholderov a koordináciou z úrovne BSK. Strednodobá stratégia rozvoja cestovného ruchu v bratislavskom kraji bude spracovaná a predložená na schválenie Zastupiteľstvu Bratislavského samosprávneho kraja najneskôr v decembri 2015.