**Bod č. 4**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 12. decembra 2014

**Informácia**

**o účasti zástupcov BSK na zasadnutiach Rady škôl k 31.10.2014**

Predkladateľ: Materiál obsahuje:

MUDr. Valerián Potičný, MPH 1. Návrh uznesenia

riaditeľ Úradu Bratislavského 2. Dôvodová správa

samosprávneho kraja 3. Tabuľka s účasťou

Zodpovedná:

PaedDr. Barbora Oráčová, PhD.

riaditeľka kancelárie predsedu

Spracovateľka:

Mgr. Zuzana Lovíšková

referentka kancelárie predsedu

Bratislava

december 2014

N á v r h u z n e s e n i a

**UZNESENIE č. ........... / 2014**

zo dňa 12. 12. 2014

Zastupiteľstvo Bratislavského samosprávneho kraja po prerokovaní materiálu

1. **b e r i e n a  v e d o m i e**

informáciu o účasti zástupcov BSK na zasadnutiach Rady škôl k 31.10.2014

1. **ž i a d a**

riaditeľa Úradu BSK

zabezpečiť koordináciu termínov zasadnutí rád škôl a komisií Z BSK.

**Dôvodová správa**

V zmysle zákona č. 596/2003 Z. z. o  štátnej správe v školstve a  školskej samospráve a o zmene a doplnení niektorých zákonov v znení neskorších predpisov sa ustanovujú rady škôl a rady školských zariadení, ako iniciatívne a poradné samosprávne orgány, ktoré vyjadrujú a presadzujú verejné záujmy a záujmy žiakov, rodičov, pedagogických zamestnancov a  ostatných zamestnancov v oblasti výchovy a vzdelávania. Plnia funkciu verejnej kontroly, posudzujú a vyjadrujú sa k činnosti škôl, školských zariadení, orgánov miestnej štátnej správy, orgánov obcí a samosprávnych krajov z pohľadu školskej problematiky.

Zákon č. 596/2003 Z. z. o štátnej správe v školstve a  školskej samospráve a o zmene a doplnení niektorých zákonov v znení neskorších predpisov stanovuje zloženie členov v orgánoch školskej samosprávy.

V § 25 ods. 5 je stanovené delegovanie štyroch zástupcov zriaďovateľa do rady školského zariadenia pri školskom internáte.

V § 25 ods. 6 písm. c) je stanovené delegovanie šiestich zástupcov zriaďovateľa do orgánov školskej samosprávy pri jazykovej škole.

Pre dodržanie uvedeného zákona bolo potrebné obsadiť celkovo 228 miest v 56 radách škôl a  v  jednej rade školského zariadenia (celkom 57 rád) delegovanými zástupcami zriaďovateľa, vrátane zástupcov stavovských organizácií.

Návrh na zastúpenie Bratislavského samosprávneho kraja v radách škôl a rade školského zariadenia v zriaďovateľskej pôsobnosti Bratislavského samosprávneho kraja bol schválený na zasadnutí Zastupiteľstva BSK, dňa 21.02.2014, uznesením č. 14/2014.